
PARLAMENTUL ROMÂNIEI

	    Comisia pentru agricultură, silvicultură, industrie alimentară şi servicii  specifice
	                                                                             Data,  02.06.2003

                                                                             Nr.24/221


 R A P O R T 
asupra proiectului de Lege privind producerea şi valorificarea legumelor de câmp  şi a propunerii legislative privind producerea şi valorificarea legumelor de câmp


Comisia pentru agricultură, silvicultură, industrie alimentară şi servicii specifice a fost sesizată în fond, în conformitate cu prevederile art.89 din Regulamentul Camerei Deputaţilor, spre dezbatere şi avizare în procedură de urgenţă, cu proiectul de Lege privind producerea şi valorificarea legumelor de câmp, transmis cu adresa nr.277 din 14 aprilie 2003.

În baza aceluiaşi articol din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare cu propunerea legislativă privind producerea şi valorificarea legumelor de câmp, transmisă cu adresa nr.143 din 4 martie 2003.

Potrivit art.66 alin.3 din Regulamentul Camerei Deputaţilor, comisia a întocmit un singur raport pentru ambele iniţiative legislative, având în vedere că acestea  au acelaşi obiect de reglementare, existând propuneri cu acelaşi conţinut ale majorităţii articolelor.

Comisia pentru agricultură, silvicultură, industrie alimentară şi servicii specifice a hotărât examinarea acestor iniţiative legislative, luând ca bază a dezbaterilor proiectul de Lege privind producerea şi valorificarea legumelor de câmp preluând ca amendamente unele texte din propunerea legislativă iniţiată de nouă deputaţi PSD.

La întocmirea raportului, Comisia a avut în vedere avizul Consiliului Legislativ, avizul Comisiei pentru sănătate şi familie şi  avizul Comisiei juridice, de disciplină şi imunităţi.


Proiectul de Lege are ca obiect de reglementare stabilirea unei strategii coerente în ceea ce priveşte producerea şi valorificarea legumelor de câmp, pepenilor şi ciupercilor cultivate, în condiţiile organizării comune de piaţă.

Proiectul de Lege privind producerea şi valorificarea legumelor de câmp face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnul  Gheorghe Predilă – director general,  doamna Elena Tatomir - director şi doamna Iulia Bosoancă - consilier  din cadrul Ministerului Agriculturii, Alimentaţiei şi Pădurilor. 

La lucrările comisiei au fost prezenţi 31 de deputaţi, din totalul de 32 de deputaţi, membri ai comisiei.

Raportul comisiei a fost adoptat  cu unanimitate, în şedinţa din  28.05.2003.  

În urma dezbaterii, Comisia a propus admiterea cu  modificări şi completări a proiectului de lege, după cum rezultă din tabelul următor.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Art.3. – Organul de specialitate al administraţiei publice centrale care asigură implementarea şi reglementarea strategiilor şi politicilor în domeniul legumiculturii este Ministerul Agriculturii, Alimentaţiei şi Pădurilor.
	Art.3 se modifică:

   „Art.3. – Organul de specialitate al administraţiei publice centrale care asigură reglementarea şi implementarea   strategiilor şi politicilor în domeniul legumiculturii este Ministerul Agriculturii, Alimentaţiei şi Pădurilor”.

Deputat Dan Rasovan – PSD
Deputat Ion Mocioalcă - PSD
	Strategiile se reglementează şi după aceea se implementează.

	2. 
	Art.4. – Politica agricolă în domeniul producerii şi valorificării legumelor, pepenilor şi ciupercilor cultivate are în vedere următoarele  obiective:

   a) dezvoltarea durabilă a exploataţiilor agricole de profil, prin ameliorarea sistemelor de producere şi profit ale producătorilor agricoli;

   b) diversificarea producţiei din punct de vedere cantitativ şi calitativ, pentru  satisfacerea nevoilor consumatorilor.

   c) întărirea organizatorică a pieţei produselor, în sensul repartizării echitabile a veniturilor între producători, procesatori şi comercianţi;

  d) elaborarea strategiilor consolidate şi a politicilor structurale, în colaborare cu organizaţiile profesionale şi interprofesionale şi cu autorităţile administraţiei publice locale şi centrale;

  e) construcţii instituţionale pentru aplicarea mecanismelor de reglementare a pieţei;

  f) antrenarea cercetării şi a învăţământului în sprijinirea fermierilor legumicultori.
	Art.4 se modifică:

   „Art.4. – Politica agricolă în domeniul producerii şi valorificării legumelor, pepenilor şi ciupercilor cultivate are în vedere următoarele  obiective:

   a) dezvoltarea durabilă a exploataţiilor agricole de profil;

   b) diversificarea producţiei din punct de vedere cantitativ şi calitativ, pentru  satisfacerea nevoilor consumatorilor.

    c) elaborarea strategiilor consolidate şi a politicilor structurale, în colaborare cu organizaţiile profesionale, interprofesionale şi cu autorităţile administraţiei publice locale şi centrale;

  d) construcţii instituţionale pentru aplicarea mecanismelor de reglementare a pieţei şi de protecţia a produselor autohtone;

  e) implicarea cercetării şi a învăţământului în sprijinirea producţiei legumicole”.

Deputat Ionel Adrian – PSD

Deputat Ion Mocioalcă – PSD

Deputat Mihai Nicolescu - PSD
	Pentru claritatea şi corectitudinea redactării.



	3. 
	Art.5. alin.(2) 

   Art.5. - (2) După direcţiile de valorificare, producţia de legume de câmp are următoarele destinaţii:

a) pentru consum în stare proaspătă;

b) pentru prelucrare industrială.


	Alin.(2) al art.5 se modifică:

     „Art.5. – (2) După direcţiile de valorificare, producţia de legume de câmp are următoarele destinaţii:

 a) consum în stare proaspătă;

b) prelucrare industrială”.

Deputat  Ionel Adrian – PSD 
	Pentru o corectă exprimare.

	4. 
	Art.6. alin. (1) şi (4) 

        Art.6. - (1)  În România, cadrul ecologic variabil oferă condiţii climatice naturale favorabile, care necesită zonarea speciilor legumicole.

       (4) Factorii de delimitare şi colectivele de specialişti pentru delimitarea zonelor legumicole se stabilesc prin ordin al ministrului agriculturii, alimentaţiei şi pădurilor. 

 
	Alin.(1) şi (4) ale art.6 se modifică:

    „Art.6. – (1) În România, cadrul ecologic oferă condiţii climatice naturale favorabile, care necesită zonarea speciilor legumicole.

    (4) Colectivele de specialişti pentru delimitarea zonelor legumicole se stabilesc prin ordin al ministrului agriculturii, alimentaţiei şi pădurilor”. 

Deputat Mircea Nicu Toader – PD

Deputat Dan Rasovan – PSD

Deputat Mihai Nicolescu - PSD
	Pentru o corectă exprimare.

	5. 
	Art.8. alin.(1) şi (2)

    Art.8. – (1)  În exploataţiile agricole comerciale legumicole, se admit la plantare genurile, speciile şi soiurile stabilite de Ministerul Agriculturii, Alimentaţiei şi Pădurilor, în condiţiile prevăzute de legislaţia în vigoare.

  (2) Categoriile biologice de seminţe şi material săditor folosite în cultura legumelor de câmp sunt următoarele:

    a) sămânţa de prebază;

    b) sămânţa de bază;

    c) sămânţa certificată. 


	Alin.(1) şi (2) ale art.8 se modifică: 

      „Art.8. – (1) În exploataţiile agricole se admit la plantare genurile, speciile şi soiurile legumicole stabilite de Ministerul Agriculturii, Alimentaţiei şi Pădurilor, în condiţiile prevăzute de legislaţia în vigoare.

    (2) Categoriile biologice de seminţe şi material săditor folosite în cultura legumelor de câmp sunt următoarele:

    a) sămânţa de prebază;

    b) sămânţa de bază;

c) sămânţa certificată;

d) sămânţă hibridă”. 

Deputat Mihai Nicolescu – PSD

Deputat Dan Rasovan – PSD


	Pentru a va o cuprindere mai largă.

	6. 
	Art.10. alin.(3) 

  Art.10. - (3) Legumele de câmp circulă fără certificat de conformitate în următoarele situaţii:

 a) produsele oferite de către producători spre livrare sau comercializare, la centrele de sortare şi condiţionare;

 b) produsele livrate către fabricile de prelucrare industrială.
	Alin.(3) al art.10 se modifică:

    „Art.10. - (3) Legumele de câmp circulă fără certificat de conformitate în următoarele situaţii:

  a) produsele oferite de către producători spre livrare sau comercializare, la centrele de sortare şi condiţionare;

 b) produsele livrate către fabricile de prelucrare industrială.

   c) produsele destinate consumului propriu”.

Deputat Mihai Nicolescu - PSD
	Pentru a cuprinde toate excepţiile. 



	7. 
	Art.12. alin.(3) 

  Art.12. - (3) Verificarea se face prin sondaj, prin prelevarea de probe, în toate etapele de comercializare pe filiera de produs, de către Inspecţia de Stat pentru Controlul Tehnic în Producerea şi Valorificarea Legumelor şi Fructelor. 
	Alin.(3) al art.12 se modifică: 

     „Art.12. - (3) Controlul se face prin sondaj, prin prelevarea de probe, în toate etapele de comercializare pe filiera de produs, de către Inspecţia de Stat pentru Controlul Tehnic în Producerea şi Valorificarea Legumelor şi Fructelor”.

Deputat Dan Rasovan – PSD

Deputat Ion Mocioalcă - PSD
	Pentru o exprimare corectă.

	8. 
	Art.18. – Sumele încasate de I.S.C.T.P.V.L.F. din amenzi şi prestări de servicii se varsă la bugetul de stat.
	Art.18 se modifică:

   „Art.18. – Sumele încasate de I.S.C.T.P.V.L.F. din amenzi se varsă la bugetul de stat”.

Deputat Tiberiu Sbârcea – PSD

Deputat Petre Posea - PSD
	Pentru folosirea acestor sume în autofinanţare.

	9. 
	Art.20. alin.(1) 

  Art.20. - (1) Prin prelucrarea industrială a legumelor şi ciupercilor de cultură se obţin următoarele produse:

a) conserve de legume în apă;

b) conserve de legume în bulion;

c) conserve de legume în oţet (acidifiate);

d) conserve de legume în ulei;

e) sucuri condimentate;

f) conserve de legume concentrate;

g) legume deshidratate; 

h) legume deshidratate, fulgi, făinuri;

i) produse concentrate deshidratate;

j) conserve dietetice de legume;

k) legume conservate prin lactofermentaţie;

l) legume conservate prin sărare;

m) sucuri şi nectaruri de legume;

n) produse expandate din legume;

o) bulion;

p) pastă de tomate.


	Alin.(1) al art.20 se modifică:

  „Art.20. – (1) Prin prelucrarea industrială a legumelor şi ciupercilor de cultură se obţin următoarele produse:

a) conserve de legume în apă;

b) conserve de legume în bulion;

c) conserve de legume în oţet (acidifiate);

d) conserve de legume în ulei;

e) sucuri condimentate;

f) conserve de legume concentrate;

g) legume deshidratate, fulgi, făinuri;

h) produse concentrate deshidratate;

i) conserve dietetice de legume;

j) legume conservate prin lactofermentaţie;

k) legume conservate prin sărare;

l) sucuri şi nectaruri de legume;

m) produse expandate din legume;

n) bulion;

o) pastă de tomate”.

Deputat Ioan Bâldea – PRM

Deputat Mihai Nicolescu – PSD


	Produs  cuprins la lit.h) din textul iniţial. 

	10. 
	Art.26. – Sancţiunile prevăzute la art.25 se aplică şi persoanelor juridice.
	Art.26 se modifică:

  „Art.26. – Sancţiunile prevăzute la art.25 se aplică atât persoanelor fizice, cât şi persoanelor juridice”.

Deputat Ionel Adrian – PSD

Deputat Marian Ianculescu - PSD
	Pentru o corectă redactare juridică.

	11. 
	Art.27. – Constatarea contravenţiilor şi aplicarea sancţiunilor prevăzute de prezenta lege se fac prin proces-verbal, încheiat de organele de control abilitate din cadrul Ministerului Agriculturii, Alimentaţiei şi Pădurilor şi Autorităţii Naţionale pentru Protecţia Consumatorilor, potrivit atribuţiilor ce le revin prin lege.  
	Art.27 se modifică: 

   „Art.27. – Constatarea contravenţiilor şi aplicarea sancţiunilor prevăzute de prezenta lege se fac prin proces-verbal, încheiat de organele de control abilitate din cadrul Ministerului Agriculturii, Alimentaţiei şi Pădurilor, potrivit atribuţiilor ce le revin prin lege”.

Deputat Ion Bozgă – PSD
	Atribuţiile ANPC sunt stabilite de actul normativ prin care a fost înfiinţată.

	12. 
	Art.28. – Prevederile prezentei legi, referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.
	Art.28 se modifică:

   „Art.28. – Prevederile prezentei legi, se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare”.

Deputat Marian Ianculescu - PSD
	Pentru o corectă exprimare. 

	13. 
	Art.29. – Condiţiile de producere şi valorificare a legumelor, pepenilor şi ciupercilor cultivate, în stare proaspătă sau industrializată, normele de comercializare, precum şi alte măsuri se  stabilesc prin normele metodologice de aplicare a prezentei legi, aprobate prin hotărâre a Guvernului, iniţiată de Ministerul Agriculturii, Alimentaţiei şi Pădurilor, cu avizul Ministerului Sănătăţii şi Familiei, Ministerului Finanţelor Publice, Ministerului Integrării Europene şi Autorităţii Naţionale pentru Protecţia Consumatorilor, în termen de 90 de zile de la publicarea prezentei legi în Monitorul Oficial al României.
	Art.29 se modifică:

  „Art.29. – Condiţiile de producere şi valorificare a legumelor, pepenilor şi ciupercilor cultivate, în stare proaspătă sau industrializată, normele de comercializare, precum şi alte măsuri se  stabilesc prin normele metodologice de aplicare a prezentei legi, aprobate prin hotărâre a Guvernului, la iniţiativa Ministerului Agriculturii, Alimentaţiei şi Pădurilor, cu avizul Ministerului Sănătăţii şi Familiei, Ministerului Finanţelor Publice şi  al Ministerului Integrării Europene, în termen de 30 de zile de la intrarea în vigoare a  prezentei legi”.

Deputat Ion Bozgă - PSD
	Ca urmare a modificărilor anterioare. 

Pentru respectarea normelor de tehnică legislativă.


II . Amendamente respinse


În cursul dezbaterii, Comisiile  a respins următoarele amendamente: 

	Nr. crt.
	Text iniţial


	Amendament propus şi autorul acestuia
	Motivare 



	0
	1
	2
	3

	
	
	După Capitolul III se introduce un Capitol nou, Capitolul IV, cu următorul cuprins:

CAPITOLUL IV

Sprijinul acordat producătorilor agricoli din sectorul legumicol

Deputat Mircea Nicu Toader – PD


	1. Ca urmare a introducerii unor texte noi.

2.

	
	
	După art.23 se introduc trei articole noi, art.24 – 26, cu următorul cuprins: 

   Art.24. – Pe o durată determinată cât timp durează valorificarea legumelor extratimpurii şi timpurii pe piaţa internă se vor lua măsuri de mărire pe timp limitat a taxelor vamale pentru importul aceluiaşi tip de produs. 

Art.25. – Producătorii de seminţe de legume vor fi subvenţionaţi cu 50% din valoarea de vânzare a seminţelor produse. Această subvenţionare se va regăsi şi pentru materialul săditor legumicol. 

Art.26. – Persoanele fizice şi juridice care cultivă şi exportă legume vor primi prime de export stabilite prin hotărâre de Guvern.

Deputat Mircea Nicu Toader – PD 
	1. La momentul producerii legumelor extratimpurii şi timpurii piaţa internă este invadată de produse similare din import care creează o concurenţă neloială producătorilor interni ale căror produse sunt de o calitate superioară când de multe ori produsele din import sunt etichetate şi vândute ca produse româneşti din zone recunoscute  cu tradiţie în producţia de legume.

2.Prevedere cuprinsă la art.4, modificat.

1. Este necesară stimularea producerii de seminţe de calitate superioară certificată în condiţii specifice climei şi terenului din ţara noastră protejând astfel atât cercetarea cât şi producerea de seminţe pentru legume de către producătorii autohtoni. 

2. Prevedere cuprinsă în alte acte normative (Legea seminţelor) 

1. Este necesară stimularea producţiei pentru export pentru a câştiga piaţa externă şi a rezista concurenţei unor produse similare din alte ţări a căror producţie este puternic subvenţionată. 

2. Stimularea producţiei pentru export nu face obiectul acestei legi.


PREŞEDINTE,







SECRETAR,





Ioan BÂLDEA      






Victor NEAGU

Întocmit:    Consilier Anton Păştinaru


      Expert Florentin Oancea

